CELEX: 31984R2079
Language: el
Date: 1984-07-19 00:00:00
Title: Κανονισμός (ΕΟΚ) αριθ. 2079/84 της Επιτροπής της 19ης Ιουλίου 1984 για τη δέκατη τρίτη τροποποίηση του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για αποξηραμένες ζωοτροφές

Avis juridique important

|

31984R2079

Κανονισμός (ΕΟΚ) αριθ. 2079/84 της Επιτροπής της 19ης Ιουλίου 1984 για τη δέκατη τρίτη τροποποίηση του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για αποξηραμένες ζωοτροφές  

Επίσημη Εφημερίδα αριθ. L 192 της 20/07/1984 σ. 0011 - 0011 Φινλανδική ειδική έκδοση: Κεφάλαιο 3 τόμος 17 σ. 0226  Ισπανική ειδική έκδοση: Κεφάλαιο 03 τόμος 31 σ. 0163  Σουηδική ειδική έκδοση: Κεφάλαιο 3 τόμος 17 σ. 0226  Πορτογαλική ειδική έκδοση : Κεφάλαιο 03 τόμος 31 σ. 0163 

***** ΚΑΝΟΝΙΣΜΟΣ (ΕΟΚ) αριθ. 2079/84 ΤΗΣ ΕΠΙΤΡΟΠΗΣ  της 19ης Ιουλίου 1984  για τη δέκατη τρίτη τροποποίηση του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για αποξηραμένες ζωοτροφές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως αγοράς στον τομέα των αποξηραμένων ζωοτροφών (1), όπως τροποποήθηκε τελευταία από τον κανονισμό (ΕΟΚ) αριθ. 1220/83 (2), και ιδίως το άρθρο 6 παράγραφος 3,  Εκτιμώντας:  ότι στην περίπτωση κατά την οποία η μέση τιμή της διεθνούς αγοράς για τις αποξηραμένες ζωοτροφές καθορίζεται με βάση τις τιμές των ανταγωνιστικών προϊόντων, τα άρθρα 3 και 5 του κανονισμού (ΕΟΚ) αριθ. 1528/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 839/84 (4), προβλέπουν ότι, όσον αφορά την κριθή, λαμβάνεται υπόψη η τιμή κατωφλίου του προϊόντος αυτού· ότι το γεγονός ότι λαμβάνονται υπόψη οι πραγματικές τιμές κατωφλίου για την κριθή, οδηγεί σε ορισμένες ανωμαλίες· ότι, εάν ελαμβάνετο υπόψη μια μέση τιμή κατωφλίου ανά περίοδο εμπορίας, θα ήταν δυνατόν να παρακάμπτεται αυτή η δυσκολία·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1528/78 τροποποιείται ως εξής:  1. Στο άρθρο 3 παράγραφος 3 μετά το πρώτο εδάφιο, παρεμβάλλεται το ακόλουθο εδάφιο:  «Η τιμή κατωφλίου που λαμβάνεται υπόψη είναι ίση με το μέσο όρο των τιμών κατωφλίου που ισχύουν για την περίοδο εμπορίας της κριθής, κατά τη διάρκεια της οποίας συγκαταλέγεται ο μήνας για τον οποίο έχει καθοριστεί η μέση τιμή της διεθνούς αγοράς».  2. Στο άρθρο 5, προστίθεται η ακόλουθη παράγραφος 4:  «4. Στην περίπτωση κατά την οποία, κατ' εφαρμογή της παραγράφου 3 ανωτέρω και του άρθρου 6, η μέση υπό προθεσμία τιμή της διεθνούς αγοράς έχει καθοριστεί σύμφωνα με το άρθρο 3 του κανονισμού (ΕΟΚ) αριθ. 1417/78, η τιμή κατωφλίου της κριθής που λαμβάνεται υπόψη είναι ίση με το μέσο όρο των ισχυόντων τιμών κατωφλίου για την περίοδο εμπορίας της κριθής, κατά τη διάρκεια της οποίας συγκαταλέγεται ο μήνας για τον οποίο έχει καθοριστεί η μέση υπό προθεσμία τιμή της διεθνούς αγοράς».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 19 Ιουλίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 142 της 30. 5. 1978, σ. 2.  (2) ΕΕ αριθ. L 132 της 21. 5. 1983, σ. 29.  (3) ΕΕ αριθ. L 179 της 1. 7. 1978, σ. 10.  (4) ΕΕ αριθ. L 88 της 31. 3. 1984, σ. 52.